ଶଗୁନ୍ ଚୌଧୁରୀ  (ଜନ୍ମ ୧୯୮୩) ଜଣେ ରାଜସ୍ଥାନ ଜନ୍ମିତ ଭାରତୀୟ ବନ୍ଧୁକଚାଳନା ଖେଳାଳି  । ସେ ଲଣ୍ଡନରେ ଅନୁଷ୍ଠିତ ୨୦୧୨ ଲଣ୍ଡନ ଅଲିମ୍ପିକ୍‌ସରେ ଟ୍ରାପ୍ ବନ୍ଧୁକଚାଳନା ପ୍ରତିଯୋଗିତାରେ ୨୦ତମ ସ୍ଥାନ ଅଧିକାର କରିଥିଲେ । ସେ ଅଲିମ୍ପିକ୍ ଗୋଲ୍ଡ୍ କ୍ୱେଷ୍ଟ୍ଦ୍ୱାରା ସମର୍ଥିତ ହେଉଛନ୍ତି । ଶଗୁନ୍ ଓଏନ୍‌ଜିସିର ଜଣେ ଖେଳାଳି । ସେ ତାଙ୍କର ସଫଳତାର ଶ୍ରେୟ ଇଟାଲୀର ମାର୍ସେଲୋ ଦ୍ରାଦି ଓ ମନୋବୈଜ୍ଞାନିକ ବୈଭବ ଆଗାସେଙ୍କୁ ଦିଅନ୍ତି । ୨୦୦୫ରେ ଶଗୁନ୍ ଡବଲ୍ ଟ୍ରାପ୍‌ରୁ ଟ୍ରାପ୍‌କୁ ବିଭାଗ ପରିବର୍ତ୍ତନ କରିଥିଲେ ।ତାଙ୍କ ବାପା ସୁଧୀର ଚୌଧୁରୀ ତାଙ୍କୁ ୨ ବର୍ଷ ହୋଇଥିବା ବେଳେ ସ୍କିଟ୍ ବନ୍ଧୁକଚାଳନା ଶିଖାଇଥିଲେ । ସେ ପ୍ରଥମ ଭାରତୀୟ ମହିଳା ଭାବେ ଅଲିମ୍ପିକ୍ ଟ୍ରାପ୍ ବନ୍ଧୁକଚାଳନାକୁ ଯୋଗ୍ୟତା ଅର୍ଜନ କରିଥିଲେ । ଲଣ୍ଡନ୍ ଅଲିମ୍ପିକ୍, ୨୦୧୨ରେ ସେ ୬୧ ପଏଣ୍ଟ୍ ସ‌ହ ୨୦ତମ ସ୍ଥାନରେ ଥିଲେ । ୧୬ ନଭେମ୍ବର ୨୦୧୭ରେ ୬୧ମ ଜାତୀୟ ବନ୍ଧୁକଚାଳନା ପ୍ରତିଯୋଗିତାରେ ମହିଳା ଟ୍ରାପ୍ ବିଭାଗରେ ବିଜେତା ଥିଲେ ।